માનવમિત્ર, અમદાવાદ : હાઈકોર્ટનાં કડક આદેશ છતાં શહેરમાં રખડતાં ઢોર અને ખાસ કરીને ગાયોનો ત્રાસ હજુ ઓછો થયો નથી. અનેક વિસ્તારોમાં ગાયોનાં ધણ બિન્દાસ્ત રીતે રસ્તા પર અડિંગો જમાવી રહ્યા છે. મ્યુનિસિપલ કોર્પોરેશન દ્વારા પણ કડક કાર્યવાહી થઇ રહી હોય તેમ દેખાતું નથી, જેને પગલે હાઇકોર્ટનાં વારંવારનાં આદેશો છતાં શહેરમાં રખડતા ઢોરોની સમસ્યા જૈસે થે રહી છે. તો બીજીબાજુ, શહેરમાં રખડતા ઢોર, ગાય સહિતનાં પશુઓનું રજિસ્ટ્રેશન શરૂ કરાયું હોવા છતાં તેની નોંધણીમાં પશુમાલિકો ગંભીર ઉદાસીનતા દાખવી રહ્યા છે.